הרומן

הרומן (באנגלית: The Affair) היא סדרת דרמה המשכית אמריקאית ששודרה בשנים 2014 עד 2019 ברשת הכבלים שואוטיים. הסדרה נוצרה על ידי שרה טרים וחגי לוי ומככבים בה דומיניק וסט, רות וילסון, מאורה טירני וג'ושוע ג'קסון. בישראל שודרה הסדרה בחברת הכבלים HOT, תחילה בערוץ HOT3 ומאוחר יותר בערוץ HOT Plus. העונה השנייה של הסדרה עלתה לשידור בארצות הברית ב-4 באוקטובר 2015. ב-9 בדצמבר באותה שנה, חודשה הסדרה לעונה שלישית, אשר עלתה לשידור ב-20 בנובמבר 2016. ב-9 בינואר 2017 חודשה הסדרה לעונה הרביעית, אשר עלתה לשידור ב-17 ביוני 2018. ב-26 ביולי 2018 חידשה רשת "שואוטיים" את הסדרה לעונה חמישית ואחרונה, אשר עלתה לשידור ב-25 באוגוסט 2019. עונה זו כוללת 11 פרקים ובה מספר שינויים בצוות השחקנים וחלקה מתרחשת 30 שנה לאחר אירועי העונה הרביעית, בהשתתפות אנה פקווין בתפקיד ג'ואני לוקהרט בבגרותה. הסדרה בנויה כרשומון של פלאשבקים של הדמויות המרכזיות בסדרה, מתוך חקירת משטרה, על ידי הבלש ג'פריז, של פשע שטרם ידועה לצופים מהותו. כל פרק בסדרה מורכב משני חלקים: חלק שבו העלילה מסופרת מנקודת המבט של נואה סולווי, מורה נשוי ואב לארבעה המתגורר בברוקלין, שמתקשה בכתיבת ספרו השני, וחלק שבו העלילה מסופרת מנקודת מבטה של אליסון לוקהארט, מלצרית נשואה המתגוררת במונטוק שבלונג איילנד, שבנה היחיד נפטר בגיל ארבע (מותו מעיב על חייה של אליסון לאורך הסדרה). במידה ניכרת כל אחד מהשניים מספר אותה עלילה, אך לא רק נקודת המבט שונה, אלא יש הבדלים, לעיתים משמעותיים, בפרטים העובדתיים. נואה ואליסון נפגשים במהלך חופשת קיץ משפחתית של משפחת סולווי בלונג איילנד, שם מתארחת המשפחה בבית הוריה של האם, הלן (אשתו של נואה). ניצתת ביניהם תשוקה עזה, בלתי מוסברת, הגורמת לכל אחד מהם לבגוד בבן זוגו. לאחר שהסובבים אותם מגלים את דבר הבגידה, כל אחד מהשניים מתוודה על הבגידה באוזני בן זוגו ומנסה לשקם את נישואיו, אך התשוקה גוברת, והשניים חוזרים להתראות. כאשר הלן מגלה שגם בביתם נואה שכב עם אליסון, היא מגרשת אותו מהבית. נואה והלן מגלים שבתם הבכורה, ויטני בת ה-16, הרתה לסקוטי לוקהארט, גיסה של אליסון, שאותו פגשה בחופשת הקיץ. הדבר מעורר זעם רב של נואה כלפי סקוטי. בפרק סיום העונה הראשונה מתברר לצופים מה שנרמז בפרקים הקודמים – הפשע שאותו חוקר הבלש ג'פריז הוא מותו של סקוטי לוקהארט. נואה, שבשלב מתקדם של העלילה חי באושר ובעושר עם אליסון, נעצר כחשוד ברצח. דומיניק וסט – נואה סלאווי רות וילסון (עונות 1–4) – אליסון לוקהארט מאורה טיירני – הלן סלאווי, רעייתו של נואה ג'ושוע ג'קסון (עונות 1–4) – קול לוקהארט, בעלה של אליסון הסדרה זכתה בפרס גלובוס זהב לשנת 2014 לסדרת הדרמה הטובה ביותר והשחקנית הטובה ביותר (רות וילסון). מאורה טירני זכתה בפרס גלובוס הזהב לשחקנית המשנה הטובה ביותר בסדרת דרמה לשנת 2015. אתר האינטרנט הרשמי של הרומן נטע אלכסנדר, מ"הרומן" לאתי הילסום: שיחה עם חגי לוי, באתר "הארץ", 13 בנובמבר 2014 ביקורות עם תחילת הקרנתה של הסדרה: עידו ישעיהו‏, רומן בלתי נשכח: חגי לוי רוקח קונספט מבריק ומרתק ב"הרומן", באתר וואלה, 15 באוקטובר 2014 חגית גינזבורג, עכבר העיר אונליין, הרומן: חגי לוי מתאר נרטיב מוכר בדרכו המקורית, באתר הארץ, 15 באוקטובר 2014 סמדר שילוני, "הרומן": מושכת ומטרידה, באתר ynet, 15 באוקטובר 2014 רוית הכט, הרומן הלא מוצלח של חגי לוי עם "הרומן", באתר הארץ, 17 באוקטובר 2014 דפנה ארד, ביקורות משבחות לסדרה "הרומן" בעיתונים בארה"ב, באתר הארץ, 14 באוקטובר 2014 נטליה ירמין, "הרומן": שובה של עונת סדרות האיכות, באתר nrg‏, 15 באוקטובר 2014 רותה קופפר, הצד שלו, הצד שלה || הישראלי שמראה לאמריקאים מה זה רומן מחוץ לנישואים, באתר הארץ, 7 באוקטובר 2014 ביקורות עם סיום העונה הראשונה: שיר זיו, מציאות נושכת - הרומן, באתר ישראל היום, 24 בדצמבר 2014 שני ליטמן, פרק הסיום של "הרומן" הותיר תחושת החמצה, באתר הארץ, 24 בדצמבר 2014 ביקורות עם תחילת העונה השנייה: סמדר שילוני, "הרומן": זה רק מסתבך והולך, באתר ynet, 8 באוקטובר 2015 עידו ישעיהו‏, סטוץ לעונה אחת? "הרומן" צריכה להוכיח את עצמה מחדש בעונתה השנייה, באתר וואלה, 8 באוקטובר 2015 הרומן, ברשת החברתית פייסבוק הרומן, ברשת החברתית אקס (טוויטר) הרומן, ברשת החברתית אינסטגרם הרומן, סרטונים בערוץ היוטיוב "הרומן", במסד הנתונים הקולנועיים IMDb (באנגלית) "הרומן", באתר Rotten Tomatoes (באנגלית) "הרומן", באתר Metacritic (באנגלית) "הרומן", באתר Hulu סדרות (באנגלית) "הרומן", במסד הנתונים הקולנועיים KinoPoisk (ברוסית) עכבר העיר אונליין, גלובוס הזהב 2015: "הרומן" של חגי לוי היא סדרת הדרמה הטובה ביותר, באתר הארץ, 12 בינואר 2015